เดินเล่นชินจูกุมาทั้งวัน หิวซะแล้วและก้อยากกินอะไรร้อนๆ เดินผ่านหน้าร้านนี้เห็นโมเดลอาหารน่ากินมากๆเลยเดินเข้าไป ประตูเปิดปุ๊ปกลิ่นหอมก็โชยมาเยยย เข้าไปจะเป็นอีกร้านนึงส่วนร้านสุกี้อยู่ชั้นล่าง

กลิ่นหอมแบบตาเลยรีบเปิดเมนูจิ้มๆสั่งด้วยความรวดเร็วโดยเราสั่งมาเป็นชุดสุกี้ยากี้เนื้อคนละ 3,900 เยนขั้นต่ำต้องสั่งสำหรับ 2 ที่นะคะ 

ระหว่างรอเค้าก็มีผักดอง มิโสะซุป ข้าวสวย ไข่ไก่มาตั้งไว้ ซักพักพนักงานก็ยกเนื้อมาเสิร์ฟ หน้าตาดีสีสันสวยมากกก แปปๆหม้อเหล็กมาตั้งพร้อมใส่มันวัว ต้นหอมลงไปผัด แล้วก้ตามด้วยน้ำซุปนิดหน่อย โอยยยย หอมเหลือเกินน แล้วก้ตามด้วยเนื้อวางบนต้นหอม พอเริ่มเปลี่ยนสีเค้าก้ตักลงใส่ชามให้เราเราก้คีบเนื้อจิ้มไข่ดิบแล้วก้คีบเข้าปาก อร่อยมากกกกกกกกกกกก ยิ้มแป้นเลยยย เราก้หันไปบอกพนักงานว่า โออิชิ เค้าขอบคุณแล้วยิ้มใหญ่เลย ซักพักก้คีบผักต่างๆลงไปให้แล้วเราก้จัดการกับเนื้อเอง ค่อยๆลงทีละชิ้น เนื้อจะได้นุ่มพอดี ถ้าทิ้งไว้กลัวจะแข็ง

เดินออกจากร้านนี่มีความสุขปักหมุดสถานที่ไว้เรียบร้อยคราวหน้ามาอีกไม่พลาดแน่นอน กินอิ่มนอนยิ้มเยยยย :)